Metallo

**Metallo** on Teräsmies -sarjakuvissa esiintyvä superroisto. Hän esiintyi ensimmäisen kerran Action Comicsin numerossa 252 (toukokuu 1959). Metallosta on ollut kolme eri versiota, joista tunnetuimpana on pidetty John Corbenin versiota. Hahmon esiversio esiintyi World's Finest #6 tarinassa kesäkuussa 1942.

Vuonna 2009 Metallo oli listattu sijalle 52 IGN-sivuston laatimassa listassa sadasta kaikkien aikojen suurimmista sarjakuvarikollisista.

## Taustatietoa
Ensimmäinen Metallo oli **George Grant** -niminen tiedemies, joka rakensi itselleen panssaroidun suojapuvun "voimakkaimmasta metallista". Suojapuku yhdessä voimistavan seerumin kanssa teki Grantista tasavertaisen Teräsmiehen kanssa. Grant alkoi käyttää itsestään nimeä Metallo. Metallo vangitsi Lois Lanen houkutellakseen Teräsmiehen esiin. Heidän taistelunsa lopussa Metallo putosi halkeamaan ja Teräsmies arveli hänen kuolleen. Myöhemmin paljastui, että Metallo oli onnistunut pakenemaan ja vannoi kostavansa Teräsmiehelle. Kului lähes 40 vuotta, ennen kuin hahmo teki paluun haastaakseen Teräsmiehen uudelleen. Metallo oli parantanut panssariaan ja seerumiaan ja myös altistanut itsensä Teräsmiehen säteelle, joka heikensi hänen voimaansa merkittävästi, antaen Metallolle ylivertaisen voiman heidän ensimmäisessä taistelussaan. Teräsmies harjoitteli pitkään palauttaakseen voimansa ja palattuaan voitti Metallon helposti.
 
Kun pikkurikollinen **John Corben** joutui vakavaan auto-onnettomuuteen, hänen kuolemansa näytti jo väjäämättömältä. Hänen pelastuksekseen koitui kuitenkin robotiikkaan erikoistunut ja avaruusolentofobiasta kärsivä tiedemies Emmet Vale, joka päätti käyttää Corbenia koekaniinina uudessa projektissaan. Emmet loi *metalloid* -nimisestä (fiktiivisestä) metalliseoksesta kehon, johon hän siirsi Corbenin aivot. Vale oli suunnitellut käyttävänsä *Metalloksi* nimeämäänsä projektia suojana avaruusolentojen mahdollista hyökkäystä vastaan, mutta Corben päättikin tappaa Valen ja käyttää uusia kykyjään rikollisten suunnitelmiensa toteuttamiseen.

Warner Brosin Teräsmies -piirrossarjassa Metallo syntyy Lex Luthorin takia, Luthor käskee antaa Corbenille myrkkyä johon on vain yksi parannuskeino: vaihtaa ihmisen ruumis metalliseen ruumiiseen. Corben kuitenkin sekoaa, koska hänen aistinsa katoavat leikkauksen myötä. Lopulta hän taistellessaan Teräsmiestä vastaan uppoaa mereen, mutta palaa vielä myöhemmissä jaksoissa. Häntä ääninäytteli sarjassa Malcolm McDowell. 

Kolmas Metallo oli Corbenin veli **Roger Corben**, joka esiintyi Superman #310 tarinassa. Tämän Metallon loi salainen SKULL-niminen organisaatio, joka siirsi Rogerin aivot uuteen robottikehoon, jotta hän voisi kostaa Teräsmiehelle veljensä kuoleman. Kuten edellinen Metallo, myös tämä oli kryptoniittivoimainen, vaikka tämä uudempi versio käytti oranssia ja vihreää panssaria sekä vihreää kypärää piilottaakseen "uuden" identiteetin, jonka hän oli luonut plastiikkakirurgialla (joka osoittautui WGBS Stafferiksi Martin Kordaksi). Tämä versio Metallosta esiintyi Bronze Agen sarjakuvissa ja hänen viimeinen esiintymisensä tapahtui Alan Mooren tarinassa "Whatever Happened to the Man of Tomorrow?" vuonna 1986.

## Erikoiskyvyt
**Metallo** on kyborgi, jota John Corbenin aivotoiminta hallitsee. Tämän vuoksi Metallo kykenee itsenäiseen ajatteluun. Metallolla on suunnattomat fyysiset voimat, ja hän on titaania kestävämmän metalloid-kehonsa ansiosta vaikeasti vahingoitettavissa. Metallon päävirtalähteenä toimii kryptoniitti -sydän, mikä tekee hänestä vaarallisen vastustajan Teräsmiehelle.

## Muissa medioissa
### Televisiossa
*Roger Corbenin versio Metallosta esiintyi *[[Superboy (televisiosarja)|Superboy]]* -televisiosarjassa, jossa häntä esitti Michael Callan.
*John Corbenin versio Metallosta esiintyi *[[Teräsmieheni]]* televisiosarjassa, jossa häntä esitti Scott Valentine.
*John Corbenin versio Metallosta esiintyi *[[Smallville]]* televisiosarjassa, jossa häntä esitti Brian Austin Green.
*Televisiosarjassa Supergirl esiintyi kuusi eri Metalloa, joita esittivät Frederick Schmidt, Rich Ting, Robert Baker ja Katie McGrath.

### Animaatio
*Metallo esiintyy animaatioelokuvassa *[[Superman/Batman: Public Enemies]]*, jossa häntä ääninäytteli John C. McGinley.
*Metallo esiintyy animaatioelokuvassa *[[Justice League: Doom]]*, jossa häntä ääninäytteli Paul Blackthorne.
*Metallo esiintyy animaatiosarjoissa *[[Justice League (televisiosarja)|Justice League]]* ja *[[Justice League Unlimited]]*, joissa häntä ääninäytteli Corey Burton.
*Metallo esiintyy lyhyesti animaatiosarjassa *[[Justice League Action]]*, jossa häntä ääninäytteli Chris Diamantopoulos.
*Metallo esiintyy vuoden 2004 *[[Batman (vuoden 2004 animaatiosarja)|The Batman]]* animaatiosarjan jaksossa "The Batman/Superman Story", jossa häntä ääninäytteli Lex Lang.

### Videopelit
*Metallo esiintyy loppupomovastuksena pelissä **', jossa häntä ääninäyttelee Malcolm McDowell.
*Metallo esiintyy pomovastuksena pelissä **', jossa häntä ääninäyttelee Roger L. Jackson.
*Metallo esiintyy pomovastuksena pelissä *[[Superman Returns]]*, jossa häntä ääninäyttelee John Billingsley.
*Metallo esiintyy vuonna 2010 *[[DC Universe Online]]* -pelissä, jossa se ei ole pelattavana hahmona.

## Lähteet